钦定古今图书集成/明伦汇编/氏族典/第415卷 > 《廖用贤尚友录》 > 武延秀
## 钦定古今图书集成/明伦汇编/氏族典/第415卷 > 《廖用贤尚友录》 > 武延秀

按《唐书武士彟传》：“士彟子元爽，元爽子承嗣，承嗣子
延秀，母本带方人，坐其家没入奚官，以姝惠赐承嗣，
生延秀。突厥默啜荐女和亲，后令延秀纳之，送至突
厥所，默啜执延秀。神龙初，还封柏国公。宗兄崇训尚
安乐公主，数与宴昵，姿度闲冶，主爱悦。会崇训死，遂
私侍主，后因尚焉。韦后败，尚与主居禁中，同斩。”